Леанід Мікалаевіч чулы і ўважлівы чалавек, выдатны майстар пейзажнага жывапісу. Ён заўсёды ў выдатнай творчай форме. Надоўга запомніліся яго такія жывапісныя творы, як “Партрэт студэнткі”, “Партрэт польскай дзяўчыны”, “Нацюрморт з бэзам”, “Рака Лясная”, “Вясенні блакіт”, “Брэсцкая крэпасць”, “Усмешка-восень”, “Бабіна лета”. Асабліва ўражвае вялікіх памераў пейзаж “Стары масток”, які быццам абагульняе ўсе яго папярэднія палотны, дадае значны філасофскі сэнс творам мастака. Масток паміж мінулым і сённяшнім, паміж сённяшнім і будучыняй праз раку жыцця.